ΓΡΑΠΤΗ ΕΡΩΤΗΣΗ E-2085/97 υποβολή: Amedeo Amadeo (NI) προς την Επιτροπή (19 Iουνίου 1997)

Θέμα: Κοινωνία της πληροφορίας

Στην «Ανακοίνωση της Επιτροπής στο Συμβούλιο, στο Ευρωπαϊκό Κοινοβούλιο, στην Οικονομική και Κοινωνική Επιτροπή και στην Επιτροπή των Περιφερειών για την Κοινωνία της Πληροφορίας: Από την Κέρκυρα στο Δουβλίνο, οι διαφαινόμενες νέες προτεραιότητες» και στην «Ανακοίνωση της Επιτροπής στο Συμβούλιο, στο Ευρωπαϊκό Κοινοβούλιο, στην Οικονομική και Κοινωνική Επιτροπή και στην Επιτροπή των Περιφερειών σχετικά με τις επιπτώσεις της κοινωνίας των πληροφοριών στις πολιτικές της Ευρωπαϊκής ώνωσης. Ετοιμάζοντας τα επόμενα βήματα «(COM(96)395 τελικό - CES 1401/96), υπογραμμίζονται οι ανησυχίες μας για την εξέλιξη της απασχόλησης στην κοινωνία της πληφορορίας. Αυτό το θεμελιώδες ζήτημα θα εξετασθεί με πιο συγκεκριμένο τρόπο στη γνωμοδότηση σχετικά με το Πράσινο Βιβλίο με θέμα «Διαβίωση και εργασία στην κοινωνία της πληροφορίας: προτεραιότητα στην ανθρώπινη διάσταση». Πάντως είναι γεγονός ότι οι αναλύσεις που διατίθενται επί του παρόντος δεν παρέχουν ενθαρρυντικά στοιχεία σχετικά με το μέλλον της απασχόλησης, ούτε σχετικά με την ίδια την εξέλιξη των σχέσεων εργασίας. Προς το παρόν, τίποτα δεν προμηνύει ότι στο μέλλον θα υπάρχει ίση κατανομή της εργασίας.

Υπάρχουν φόβοι ότι οι διάφορες δράσεις της ώνωσης έχουν ως αποτέλεσμα την εμφάνιση μιας αγοράς ελευθερωμένης με διάφορους ρυθμούς, πράγμα που κινδυνεύει να οδηγήσει σε πολυάριθμες ανισορροπίες κυρίως κοινωνικής φύσεως.

Ζητείται από την Επιτροπή να προσαρμόσει την κοινωνία της πληροφορίας στα άτομα, και όχι αντίστροφα. Χρειάζεται να ληφθούν ιδιαίτερα υπόψη κοινωνικές κατηγορίες που είναι ήδη αποκλεισμένες από τις τεχνολογίες της πληροφορίας και της επικοινωνίας (ICT) και οι οποίες κινδυνεύουν να αποκλεισθούν ακόμη περισσότερο στο μέλλον.

Απάντηση του κ. Bangemann εξ ονόματος της Επιτροπής (24 Ιουλίου 1997)

Τόσο η ανακοίνωση για την κοινωνία της πληροφορίας με τίτλο «Από την Κέρκυρα στο Δουβλίνο - οι νέες προτεραιότητες» ((COM(96) 395 τελικό )) όσο και η ανακοίνωση για την Ευρώπη στην πρωτοπορία της πλανητικής κοινωνίας των πληροφοριών: πρόγραμμα δράσης ((COM(96) 607 τελικό )), αναγνωρίζουν τη σημασία που έχει να εξασφαλισθεί η ανάπτυξη της κοινωνίας της πληροφορίας κατά τρόπο επωφελή για όλους τους ευρωπαίους πολίτες. Ο στόχος αυτός φαίνεται και από το γεγονός ότι ορισμένες πρωτοβουλίες έχουν ήδη συμπεριληφθεί στο πρόγραμμα δράσης προκειμένου να εξασφαλισθεί η κοινωνική και περιφερειακή συνοχή. Μεταξύ των πρωτοβουλιών αυτών περιλαμβάνονται:

- η ανακοίνωση για την «Κοινωνία της πληροφορίας και τη συνοχή» ((COM(97) 7 )) που αντιμετωπίζει ειδικά το θέμα της περιφερειακής συνοχής. Προτείνει η Επιτροπή και τα κράτη μέλη να παρακολουθούν τα προγράμματα των διαρθρωτικών ταμείων προκειμένου να εξασφαλισθεί ότι η διάσταση της αναπτυξιακής πολιτικής που αφορά την κοινωνία της πληροφορίας να αναπτυχθεί ιδιαίτερα αποδίδοντας ιδιαίτερη σημασία σε όσους αντιμετωπίζουν ειδικά προβλήματα στην αγορά εργασίας και αυξάνοντας τις δυνατότητες επιμόρφωσης στους τομείς των τεχνολογιών της πληροφορίας και της επικοινωνίας για τις γυναίκες καθώς και την υποστήριξη των δομών υπέρ της τηλεεργασίας 7

- τα θέματα που αφορούν την αγορά εργασίας, την απασχόληση και τον κοινωνικό αποκλεισμό και εξετάσθηκαν από την Επιτροπή στο Πράσινο Βιβλίο «Συνθήκες εργασίας και διαβίωσης στην κοινωνία της πληροφορίας - προτεραιότητες στους ανθρώπους» ((COM(96) 389 )). Προβλέπεται ότι οι τομείς αυτοί θα εξετασθούν επίσης σε επόμενη σχετική ανακοίνωση το καλοκαίρι του 1997. Η δράση της Επιτροπής αποσκοπούσε στην εξασφάλιση ευνοϊκών επιπτώσεων της κοινωνίας της πληροφορίας για όλους, πράγμα που σημαίνει κατ'αρχήν για τους πολίτες, συμπεριλαμβανομένων ομάδων όπως οι ανάπηροι ή οι ηλικιωμένοι, αλλά επίσης και για τον επιχειρηματικό κόσμο 7

- Πράσινο Βιβλίο για την «Συνεργασία για μία νέα οργάνωση της εργασίας» ((COM(97) 128 )) που αντιμετωπίζει τις επιπτώσεις της κοινωνίας της πληροφορίας στην οργάνωση της εργασίας και προωθεί το διάλογο για τη συμφιλίωση της ασφάλειας των εργαζομένων με την ελαστικότητα που έχουν ανάγκη οι εταιρείες προκειμένου να παραμείνουν ανταγωνιστικές 7

- την ανακοίνωση για την «Διδασκαλία και την εκμάθηση - προς μία κοινωνία της εκπαίδευσης» ((COM(97) 256 τελικό )) που αποτελεί πρόγραμμα δράσης με στόχο την αύξηση των συνεργειών μεταξύ εθνικών πρωτοβουλιών για την προαγωγή της χρήσης των νέων τεχνολογιών στην εκπαίδευση 7

- την ανακοίνωση για την «Τυποποίηση και την παγκόσμια κοινωνία της πληροφορίας, η ευρωπαϊκή προσέγγιση» ((COM(96) 359 )), που τονίζει τη σημασία της τυποποίησης και την ανάγκη να παρακολουθεί η Κοινότητα τις δραστηριότητες τυποποίησης ώστε τα οφέλη από την παγκόσμια κοινωνία της πληροφορίας να επεκταθούν σε όλα τα στοιχεία που συγκροτούν την κοινωνία. Επιπλέον, υπεραμύνεται σειράς έργων στον τομέα της τυποποίησης υπέρ των μικρομεσαίων επιχειρήσεων (ΜΜΕ), των καταναλωτών, των εργαζομένων και των ατόμων με ειδικές ανάγκες.

Άλλες σχετικές πρωτοβουλίες περιλάμβαναν την πρόταση για μία οδηγία εφαρμογής της ανοικτής παροχής δικτύου (ΟΝΡ) στη φωνητική τηλεφωνία ((COM(96) 419 όπως τροποποιήθηκε από το COM(97) 287 )) και τις καθολικές υπηρεσίες για τις τηλεπικοινωνίες σε ένα ανταγωνιστικό περιβάλλον που περιγράφουν το πεδίο εφαρμογής των καθολικών υπηρεσιών για τις τηλεπικοινωνίες οι οποίες θα πρέπει να διατίθενται σε όλους τους χρήστες στην Κοινότητα και απαιτεί από τα κράτη μέλη να εξασφαλίσει ότι οι εν λόγω υπηρεσίες είναι προσιτές, λαμβάνοντας υπόψη τις εθνικές καταστάσεις.

Επιπλέον, η πρόταση της Επιτροπής για το 5ο πρόγραμμα πλαίσιο έρευνας και τεχνολογικής ανάπτυξης ((COM(97) 142 )) περιλαμβάνει καθοριστικής σημασίας θέματα όπως η «δημιουργία μίας εύχρηστης κοινωνίας των πληροφοριών» και η «καινοτομία και η συμμετοχή των μικρομεσαίων επιχειρήσεων».